**Opis predmetu zákazky**

**Predmet zákazky: Medicinálne a technické plyny a služby spojené s dodávkou**

Predmetom verejného obstarávania je jednak dodávka medicinálnych a technických plynov v oceľových/tlakových fľašiach a iných tlakových nádobách, ako aj umožniť verejnému obstarávateľovi užívať dodané oceľové/tlakové fľaše a iné tlakové nádoby počas stanovenej doby (prenájom) a to v súvislosti s činnosťami, ktoré verejný obstarávateľ vykonáva, a na ktoré bol zriadený.

Verejný obstarávateľ bude konkrétne množstvá jednotlivých plynov upresňovať počas celej doby trvania Rámcovej dohody, na základe svojich potrieb a požiadaviek, prostredníctvom vystavených objednávok, ktoré obdrží predávajúci písomne, emailom alebo telefonicky. V príslušných objednávkach kupujúci uvedie množstvo a druh plynu/plynov, ktoré bude potrebné dodať, termín dodania a miesto dodania.

Výsledkom verejného obstarávania bude Rámcová dohoda uzatvorená na obdobie 48 mesiacov.

Verejný obstarávateľ požaduje v prípade akútnej potreby dodávku objednaného tovaru najneskôr do 24 hod. od objednania.

Miestom dodania sú sídla staníc – ambulancií ZZS verejného obstarávateľa, ktoré sa môžu v priebehu platnosti zmluvy zmeniť. Presná adresa bude uvedená v jednotlivých objednávkach.

* Bratislava
* Malacky
* Nitra
* Topoľčany
* Levice
* Nové Zámky
* Banská Bystrica
* Zvolen
* Žilina
* Námestovo
* Čadca
* Dolný Kubín
* Prievidza
* Bojnice
* Ružomberok